Tukums I

**Tukums I** vai **Tukums 1** ir viena no divām Tukuma dzelzceļa stacijām. Tā pieder līnijai Torņakalns—Tukums II. Stacijā pietur visi maršruta Rīga—Tukums II elektrovilcieni. Stacija atrodas Tukuma austrumu daļā, netālu no tās (otrpus Dzelzceļa ielai) atrodas Tukuma autoosta. Stacijas sliežu ceļus šķērso Jelgavas ielas (P98) pārbrauktuve. Stacijā darbojas biļešu kase. 

## Vēsture
1877. gada 21. septembrī tika atklāta dzelzceļa līnija Rīga—Tukums. Šajā gadā tika arī uzcelta Tukuma dzelzceļa stacija. Kad pēc vairāk kā 20 gadiem Tukumā uzbūvēja otru staciju jaunajā līnijā Ventspils—Maskava, sākotnējo staciju sāka saukt par Tukuma I jeb **Tukuma Austrumu staciju**, kas atbilst stacijas atrašanās vietai Tukuma pilsētā. Pirmā pasaules kara laikā stacijā izcēlās ugunsgrēks, kas to pamatīgi izpostīja, tomēr jau pēc Brīvības cīņām tā tika atjaunota. No 1962. gada līdz 1980. gadiem stacijas ēkā atradās arī autoosta ar tās kasēm.

2008. gada septembrī tika atjaunota vilcienu kustība maršrutā Rīga—Ventspils, kas bija pārtraukta 2001. gadā. Šajā maršrutā kursēja dīzeļvilciens, kas pietur arī stacijā Tukums I. No rīta dīzeļvilciens kursēja uz Rīgu, bet vakarā — atpakaļ. Satiksme uz Ventspili atkal pārtraukta 2010. gada 22. februārī.

Pēc 2009. gada pavasara datiem no Rīgas uz Tukumu II un atpakaļ kursēja trīspadsmit elektrovilcienu reisi un viens dīzeļvilciena reiss.

2013. gadā veikti stacijas remontdarbi.

Agrāk, līdz 2020. gadu sākumam, Tukuma I stacija bija galapunkts dažiem elektrovilcienu reisiem no Rīgas.

2024. gada augustā tika uzsākta stacijas perona rekonstrukcija, pasažieru iekāpšana notika no pagaidu nolūkam paplašinātā otrā perona, bet ieeja stacijas ēkā — tikai no Dzelzceļa ielas puses. Paaugstinātais perons pabeigts 2024. gada decembrī.

## Mūsdienas
Virzienā no Rīgas stacija Tukums I atrodas pēc dzelzceļa stacijas Milzkalne (Smārdes pagasts), bet nākamā pēc tās ir otra Tukuma stacija Tukums II. Tukums I stacija atrodas Dzelzceļa ielā.

Tukuma I stacijā piestāj elektrovilcieni, kas kursē no dzelzceļa stacijas Rīgā līdz Tukuma II stacijai. 

Lielāko dienas daļu stacijā darbojas viena kase, tomēr no rītiem strādā divas kases. Blakus stacijai atrodas divi peroni. Sliežu ceļš stacijā sadalās no viena trijos. Tukuma I stacijas pasažieru ēkas Dzelzceļa ielas pusē atrodas taksometru pieturvieta. Nedaudz tālāk, ielas otrā pusē atrodas arī Tukuma autoosta. Stacijas ēkā atrodas ne tikai kases, bet arī dzelzceļu apkalpojošās struktūrvienības.

Lai gan stacijā ir 3 ceļi, no tiem elektrificēts ir tikai viens ceļš — stacijas ēkai tuvākais.

## Attēlu galerija

Attēls:Nádraží Tukums I.jpg|Tukums-1 stacijas ēka 2008. gadā
File:Sliežu ceļi Tukumā-1 (3).jpg|Sliežu ceļi Rīgas virzienā
File:Sliežu ceļi Tukumā-1 (4).jpg|Sliežu ceļi Tukums-2 virzienā
Attēls:ER2 Tukuma I stacijā.JPG|Elektrovilciens ER2 Tukuma I stacijā.
Attēls:Tukums I uzgaidāmā telpa.JPG|Stacijas uzgaidāmā telpa.
Attēls:DR1A Tukuma I stacijā.JPG|Dīzeļvilciens DR1A maršrutā Rīga—Ventspils pienāk Tukuma I stacijā.
Attēls:Tukuma I stacijas perons 2.JPG|Tukuma I stacijas perons.
Attēls:ER2 Tukuma I stacijā 2.JPG|Elektrovilciens ER2 Tukuma I stacijā.
Attēls:Sniegs Tukuma I stacijā.JPG|Sniega novākšana uz pārbrauktuves.
Attēls:Tukuma I stacijas sliežu izvērsums Rīgas virzienā.JPG|Sliežu izvērsums Rīgas virzienā.
Attēls:Tukuma I stacijas sliežu izvērsums Tukuma II virzienā.JPG|Sliežu izvērsums Tukuma II virzienā.


## Piezīmes un atsauces

## Ārējās saites
* Tukuma dzelzceļa stacija 
* Rekonstruētā Tukuma stacija (foto)
*